**С Ъ О Б Щ Е Н И Е**

Съобразявайки се с изискванията, на Наредба № 6 от 7 октомври 2019 г. за изискванията и контрола върху дървесината, която се използва за битово отопление, Община Никопол информира всички заинтересовани лица, че:

1. Дървесината, използвана за битово отопление трябва да:
   1. е суха;
   2. не е обработвана повърхностно с бои, лакове, смоли и лепила;
   3. не е импрегнирана или да е претърпяла друга химична обработка;
   4. не е свързана/примесена с други вещества и материали, включително текстил, пластмаси, гуми или други петролни продукти.
2. Дървесината за битово отопление се съхранява покрита, върху подложки на сухи и отцедливи места, осигуряващи продухваемост.

По смисъла на наредбата:

* „Битово отопление“ е изгаряне на дървесина в горивни инсталации с топлинна мощност, по-малка или равна на 0,5 MW;
* „Дървесина, използвана за битово отопление“ е стъбла, клони и корени или части от тях от дървесни и храстови видове;
* „Суха дървесина“ е дървесина с абсолютна влажност не повече от 30 %;
* „Сурова дървесина“ е дървесина с абсолютна влажност над 30 %;
* „Отоплителен сезон“ е периодът от 1 октомври до 30 април;
* „Фини прахови частици (ФПЧ10)“ са прахови частици в атмосферния въздух с размер от 2,5 до 10 µм, получени при използване на дървесина за битово отопление.

Минималните срокове за естествено просушаване на сурова дървесина са съгласно Приложение към чл. 6, ал. 3 от Наредба№ 6 от 7 октомври 2019 г. за изискванията върху дървесината, която се използва за битово отопление е както следва:

|  |  |  |  |  |
| --- | --- | --- | --- | --- |
| Вид на дървесината | Размери на дървесината | Период в месеци | | |
| твърди широколистни | меки широколистни | иглолистни |
| Обла небелена | дължина над 2 м и диаметър на тънкия край над 18 см | 14 | 12 | 12 |
| дължина над 2 м и диаметър на тънкия край под 18 см | 12 | 11 | 10 |
| дължина от 1 до 2 м и диаметър на тънкия край над 18 см | 13 | 12 | 11 |
| дължина от 1 до 2 м и диаметър на тънкия край под 18 см | 10 | 9 | 8 |
| дължина от 0,40 м до 1 м и диаметър на тънкия край над 18 см | 7,5 | 7 | 7 |
| дължина от 0,40 м до 1 м и диаметър на тънкия край под 18 см | 6 | 5,5 | 5 |
| дължина до 0,40 м и диаметър на тънкия край над 18 см | 5 | 4,5 | 4 |
| дължина до 0,40 м и диаметър на тънкия край под 18 см | 3,5 | 3,5 | 3,5 |
| Цепена или фасонирана | дължина над 2 м | 8 | 7,5 | 7,5 |
| дължина от 1 до 2 м | 6,5 | 5,5 | 5 |
| дължина от 0,4 до 1 м | 4,5 | 3,5 | 3 |
| дължина до 0,4 м | 3 | 3 | 2,5 |

В изпълнение на чл. 7, ал 1 от Наредбата продавачът на дървесина за битово отопление задължително информира купувача към коя от категориите – сурова или суха, е дървесината, предмет на продажба.

Лицата, издаващи превозни билети за транспортиране на дървесина по чл. 211 от Закона за горите, задължително вписват в него към коя от категориите – сурова или суха, е дървесината, предмет на продажба.

Спазването на изискванията за съхранение и използване на дървесина за битово отопление е отговорност и задължение на лицата, които я ползват.

В изпълнение на своите компетенции по прилагане разпоредбите на Наредбата, Община Никопол ще осъществява контрол по условията и реда при използването на дървесината за битово отопление, като при извършването на проверки при необходимост ще привлича представители и на други компетентни ведомства.

**Пълният текст на наредбата може да намерите на следният** [**линк!**](https://dv.parliament.bg/DVWeb/showMaterialDV.jsp;jsessionid=5557BDD5CD8EE5C9C4006B48BBA8D8F1?idMat=141886)

**ИВЕЛИН САВОВ**

**КМЕТ НА ОБЩИНА НИКОПОЛ**